Telkom 3S
Telkom 3S ir Indonēzijas uzņēmuma Telkom sakaru pavadonis. Tas ģeostacionārajā orbītā palaists 2017. gada februārī. Tas paredzēts sakaru pakalpojumiem Dienvidaustrumāzijā. Kosmisko aparātu izgatavoja Thales Alenia Space uz platformas Spacebus-4000B2 bāzes. Tā izmēri (saliktā stāvoklī) bija 1,8 × 2,95 × 2,86 m, starta masa 3550 kg. Telkom 3S resursi paredzēti 16 gadu darbībai. Pavadonī uzstādīti 10 Ku joslas, 24 C joslas un 8 paplašinātās C joslas raidītāji. Līgums ar Thales Alenia Space par Telkom 3S izgatavošanu noslēgts 2014. gada 22. jūlijā.